**MAŽEIKIŲ RAJONO PEDAGOGINĖS PSICHOLOGINĖS TARNYBOS VEIKLOS SRIČIŲ, KURIOSE EGZISTUOJA DIDELĖ KORUPCIJOS PASIREIŠKIMO TIKIMYBĖ,**

**VERTINIMO IŠVADA**

Vadovaujantis Lietuvos Respublikos korupcijos prevencijos įstatymo 7 straipsnio 9 dalimi, 2022 m. kovo 31 d. Mažeikių rajono savivaldybės tarybos sprendimu Nr. T1-105 patvirtintu Savivaldybės 2022–2024 metų korupcijos prevencijos veiksmų planu bei kitais teisės aktais, atliktas Mažeikių rajono pedagoginės psichologinės tarnybos veiklos sričių, kuriose egzistuoja didelė korupcijos pasireiškimo tikimybė, vertinimas. Nustatytos veiklos sritys, kuriose egzistuoja korupcijos pasireiškimo tikimybė ir atliktas pasirinktų veiklos sričių, kuriose egzistuoja didelė korupcijos pasireiškimo tikimybė, vertinimas.

Įgaliotas asmuo, Inga Bareikienė, atliko korupcijos pasireiškimo tikimybės nustatymą aukščiau įvardintose įstaigos veiklos srityse.

**Analizuojamas laikotarpis:** 2022 m. lapkričio mėn. - 2023 m. gruodžio mėn.

**Vertintos veiklos sritys**

**1. Dėl viešųjų pirkimų vykdymo.**

Viešieji pirkimai buvo vykdomi vadovaujantis Mažeikių rajono pedagoginės psichologinės tarnybos direktoriaus 2022 m. gruodžio 22 d. įsak. Nr. PT1-29 patvirtintu Viešųjų pirkimų organizavimo ir vidaus kontrolės tvarkos aprašu ir 2023 m. gegužės 25 d. įsak. Nr. PT1-10 Viešųjų pirkimų organizavimo ir vidaus kontrolės tvarkos aprašu

Paskirtas asmuo, atsakingas už Viešuosius pirkimus:

2022 m. gruodžio 30 d. Nr. PT1-33 ,,Dėl sutarčių administratoriaus skyrimo“;

2022 m. gruodžio 30 d. Nr. PT1-34 ,,Dėl sutarčių vykdytojo skyrimo“;

2022 m. gruodžio 30 d. Nr. PT1-35 ,,Dėl viešųjų pirkimų proceso administratoriaus skyrimo“.

Paskirtas asmuo pavaduotoja ūkiui ir bendriesiems klausimams Lilija Valiukonienė yra nepriekaištingos reputacijos, pasirašiusi Nešališkumo deklaraciją ir Konfidencialumo pasižadėjimą.

Viešųjų pirkimų veiklos buvo vykdomos CVP IS ir MK IS platformose.

Viešųjų pirkimų planai, jų pakeitimai skelbiami CVP IS.

Vertinimo metu interesų konfliktų ir kitų Mažos vertės pirkimų organizavimo procedūrų pažeidimų nenustatyta.

**2. Dėl priėmimo į pareigas pagal darbo sutartį organizavimo ir kontrolės.**

Organizuojamos atrankos laisvoms pareigoms pagal darbo sutartį užimti skelbiamos įstaigos internetinėje svetainėje <https://www.pptmazeikiai.lt> („Laisvos darbo vietos“) ir Lietuvos Užimtumo tarnybos tinklapyje [www.](http://www.ldb)uzt.lt. Darbuotojų, kuriems būtinas konkurso organizavimas į laisvas pareigas, buvo skelbiamas ir vykdomas Valstybės tarnybos portale [www.vdt.lt](http://www.vdt.lt) Laikomasi skelbimo apie laisvą darbo vietą terminų. Iš viso 2022 m. 11 mėn. – 2023 m. 12 mėn. buvo organizuotas vienas konkursas pavaduotojo ūkiui ir bendriesiems klausimams užimti ir trys atrankos psichologo ir socialinio pedagogo pareigoms užimti.

Vertinimo metu priėmimo į pareigas pagal darbo sutartį organizavimo ir kontrolės organizavimo procedūrų pažeidimų nenustatyta.

**3. Kreiptis ir informuoti dėl galimai esamo korupcijos pažeidimo galima šiais būdais:**

- tiesiogiai atvykus į tarnybą ir pateikiant rašytinį pranešimą tarnybos direktorei Linai Antanavičienei (Naftininkų g. 9, Mažeikiai);

- atsiuntus pranešimą paštu, adresu Naftininkų g. 9, Mažeikiai;

- el. paštu mazeikiuppt.direktore@gmail.com;

- tel. 8 443 20341 (tarnybos direktorė Lina Antanavičienė).

**Išvada apie korupcijos pasireiškimo tikimybes Mažeikių rajono pedagoginėje psichologinėje tarnyboje:**

Skundų bei pareiškimų dėl galimų korupcinio pobūdžio nusikaltimų negauta. Valstybės kontrolė, Seimo kontrolieriai ar kitos kontrolės, priežiūros institucijos įstaigos veiklos pažeidimų nevertino.

Korupcijos pasireiškimo tikimybės vertinimo metu rizikos veiksniai Mažeikių rajono pedagoginėje psichologinėje tarnyboje nenustatyti.

*Mažeikių rajono pedagoginėje psichologinėje tarnyboje*

*Atsakinga už korupcijos prevenciją*

*Psichologė Inga Bareikienė*

*2024-01-12*